text: кешен экономиканың өзара байланысты салаларының белгілі бір шаруашылық аймағында жоспарлы түрде дамуы. қалыптасуының басты мақсаты өндірістің экономиялық тиімділігін арттыру. кешен негізін энергия өндірістік цикл (эөц) тұжырымдамасы құрайды. эөц белгілі бір шикізат пен энергия негізінде әр түрлі салалардағы өзара шарттасқан өндірістік процестер жүйесі. кешеннің маңына басты өндірістің қалдықтарын пайдаланушы кәсіпорындар мен тұрмыс қажетін өтеуші көптеген мекеме орындары шоғырланады. нарық жағдайында эөц экономиялық мазмұны үнемі жаңарып, өндіріс технологиясының жаңа түрлері пайда болады. шикізат көздерін кешенді пайдалануда жаңа цикл құру өнімнің бәсекелестік жоғарылауына, аумақтағы өндірісті тиімді ұйымдастыруға алып келеді. кешеннің негізгі құраушыларына кәсіпорындар жатады. ал олардың өзара байланысы табиғи, экономиялық және тарихи жағдайлардың аумақтық айырмашылығын пайдалана отырып шығаратын өнімнің құнын төмендетуге мүмкіндіктер береді. кешен мамандану, кооперациялау, кәсіпорындарды біріктіру, өндіріс орындарын шоғырландырудан тұрады. кешен теориясын қалыптастыруда н.колосовский, и.александров, қазақстанда б.двоскин, м.исаева үлкен еңбек сіңірді. география